Våpensmuglingen til Gaza øker
Det får VG opplyst fra kilder med tilgang til israelsk etterretningsinformasjon. Det israelske forsvaret frykter utviklingen. - De første ukene etter krigen var det rolig, men vi har sett en økning i smuglingen de siste ukene. Dette er ikke uventet. Vi så den samme utviklingen etter krigen i 2009, men vi er bekymret, sier talsmann for det israelske forsvaret Bjørn Hermann til VG.Israelsk etterretningsinformasjon viser at raketter og missiler blir smuglet gjennom tunnelene mellom Egypt og Gaza i deler, før de blir satt sammen og klargjort i Gaza. Også råstoff til sprengstoff blir, ifølge israelerne, smuglet inn til kyststripen der Hamas har hatt kontrollen siden 2007. I forrige uke stanset egyptisk politi en last med anti-luftmissiler som var i ferd med å bli smuglet inn i Gaza. Ifølge egyptiske medier har missilene en rekkevidde på to kilometer, og skal opprinnelig komme fra Libya.- Vi har så god oversikt som vi kan ha, men vi regner ikke med at vi er i stand til å fange opp alt, sier Hermann.Israel innledet i november et omfattende bombeangrep mot Gaza etter at et rekordhøyt antall raketter hadde blitt skutt mot Israel i 2012. I løpet av de åtte dagene operasjonen varte ble mer enn 1500 mål bombet. Likevel mener det israelske forsvaret at 60-70 prosent av de palestinske rakettlagrene fortsatt er inntakt.- Foreløpig er våpenhvileavtalen overholdt, men vi er forberedt på at det kan være grupper som ønsker å teste oss, sier Hermann. Tall fra Israel Security Agency viser at det I desember ble gjennomført kun et granatangrep mot Israel. Ingen raketter er blitt skutt fra Gaza etter at våpenhvilen trådte i kraft. I ukene før krigen ble det skutt 116 raketter og 55 granater mot Israel. RAPPORT:Les hele månedsrapporten fra ISA her Forrige uke avverget også det egyptiske militæret et terrorangrep i Sinai. Professor Meir Litvak ved universitetet i Tel Aviv mener Hamas nå utnytter den ustabile situasjonen på Sinai-halvøya for å smugle våpen som kan brukes i nye angrep mot Israel.
Etter noen rolige uker rett etter krigen i november har våpensmuglingen til militante grupper i Gaza økt de siste ukene.